ร้านอาหารโรแมนติก ที่ตั้งอยู่ตรงข้ามโรงแรมระรินจินดา เพราะเป็นร้านอาหารของโรงแรม ที่อยู่ติดแม่น้ำปิง ซึ่งบรรยากาศดีสุด ๆ ภายในร้านตกแต่งสวยงาม มีมุมรับประทานอาหารใต้ร่มไม้ สามารถดื่มด่ำความโรแมนติกท่ามกลางธรรมชาติที่รายล้อม อีกทั้งยังมีบันไดให้เดินจูงมือกันลงไปสัมผัสน้ำได้ที่ริมตลิ่ง มีอาหารฟิวชั่นรสชาติดีให้เลือกสั่งมากมาย เช่น ซุปมันฝรั่งเนื้อปู, สปาเกตตีไส้อั่ว, แซลมอนย่าง เป็นต้น